CELEX: 32018R1729
Language: mt
Date: 2018-11-15 00:00:00
Title: Regolament ta' Implimentazzjoni tal-Kummissjoni (UE) 2018/1729 tal-15 ta' Novembru 2018 li jemenda r-Regolament (KE) Nru 206/2009 fir-rigward tal-informazzjoni li għandha tidher fuq il-posters għal min jivvjaġġa u għall-pubbliku ġenerali dwar ċerti kunsinni personali ta' prodotti li joriġinaw mill-annimali (Test b'rilevanza għaż-ŻEE.)

16.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 288/4
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1729
         tal-15 ta' Novembru 2018
         li jemenda r-Regolament (KE) Nru 206/2009 fir-rigward tal-informazzjoni li għandha tidher fuq il-posters għal min jivvjaġġa u għall-pubbliku ġenerali dwar ċerti kunsinni personali ta' prodotti li joriġinaw mill-annimali
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari t-tielet inċiż tal-Artikolu 8(5) tagħha,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 206/2009 (2) jistipula regoli dwar l-introduzzjoni fl-Unjoni ta' kunsinni personali tal-prodotti li joriġinaw mill-annimali ta' natura mhux kummerċjali li jagħmlu parti mill-bagalji tal-vjaġġaturi, jew li jintbagħtu f'kunsinni żgħar lill-persuni privati jew li jiġu ordnati mill-bogħod u mwassla lill-konsumatur.
                  
               
                     (2)
                  
                  
                     L-Artikolu 3 tar-Regolament (KE) Nru 206/2009 jirrikjedi li l-Istati Membri jiżguraw li fil-punti kollha ta' dħul fl-Unjoni, vjaġġaturi li jaslu mill-pajjiżi terzi jiġu ppreżentati bil-kundizzjonijiet veterinarji applikabbli għall-kunsinni personali introdotti fl-Unjoni. L-informazzjoni li għandha tingħata lill-vjaġġaturi għandha tinkludi tal-anqas l-informazzjoni li tinsab f'wieħed mill-posters stabbiliti fl-Anness III ta' dak ir-Regolament.
                  
               
                     (3)
                  
                  
                     Huwa xieraq li l-informazzjoni fuq il-posters tiġi ppreżentata b'mod ieħor sabiex tkun aktar viżibbli għall-vjaġġaturi u għall-pubbliku ġenerali.
                  
               
                     (4)
                  
                  
                     Għaldaqstant jenħtieġ li l-Anness III tar-Regolament (KE) Nru 206/2009 jkun emendat skont dan.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Iż-żewġ posters fl-Anness ta' dan ir-Regolament jiżdiedu mal-Anness III tar-Regolament (KE) Nru 206/2009.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta' Novembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 18, 23.1.2003, p. 11.
         
            (2)  Ir-Regolament tal-Kummissjoni (KE) Nru 206/2009 tal-5 ta' Marzu 2009 dwar l-introduzzjoni fil-Komunità ta' kunsinni personali ta' prodotti li joriġinaw mill-annimali u li jemenda r-Regolament (KE) Nru 136/2004 (ĠU L 77, 24.3.2009, p. 1).
      
      
         
            ANNESS